钦定古今图书集成/方舆汇编/职方典/第1472卷 > 临安府城池考 通志
## 钦定古今图书集成/方舆汇编/职方典/第1472卷 > 临安府城池考 通志

本府。〈建水州附郭。〉

临安府城池　，旧为土城。明洪武二十年，宣宁侯金朝兴檄指挥万中拓地，易以砖石，周六里三分，高二丈七尺。设四门：东曰“迎晖” ，南曰“阜安” ，西曰“清远” ，北曰“永贞” ，东南为钟楼。成化十六年，兵宪何纯重修。丁亥，流寇攻毁。

皇清康熙四年，知府曹得爵、知州李滪、守备李承芳。

“修葺” 东北角。绕西北及西。南角有池正东及东

南无池。按《建水州志》：“建水附郭，旧系土城。明洪武二十年，宣宁侯金朝兴檄指挥万中拓地董役相地所宜，砌以砖石。周围六里，高二丈七尺，为门四，各为楼三层，高八尺。东南角为钟楼看城小铺四十八座，正南外屏墙一座，本卫军器贮于各楼，锁钥掌于本府。各门内牌坊一座，扁以门名。成化十六年，兵备副使” 何纯重凿壕堑，深一丈，阔一丈。二十一年，分巡佥使刘福每门置二丈铁铳，为亭覆之。弘治元年，兵备副使谢秉忠于城上每三十步为一台，聚磻石。六年，兵备李孟晊于城墙下种树。十二年，兵备副使王一言“修葺城上壕旁，各增阑墙。东西二门外置应捕官军房各六间。” 正德七年，兵备副使王昊于南北二门补设应捕官军房各六间，东门又添设夜不收军房六间。嘉靖二年，兵备副使王纳诲每门置“严谨门禁” 、“盘诘奸细” 二牌。五年，兵备副使戴书构金鼓房十二间于东西门内，四楼俱有更鼓，铜漏则在东楼，但壕中无水。十八年，兵备副使鲍象贤欲引异龙湖水环注，升任未果。东门外官厅二所，处卫经历知事四，城内守门军房各十间。至丁亥年五月二十二日，流寇李定国陷城，先毁北城楼，并“永贞” 、“阜安” 、“清远” 三坊及铳亭应捕官军房，一时俱毁。

皇清顺治十六年冬，大兵入滇，贺九仪复焚毁西南。

二角钟楼而去。今应捕官军房俱缺，官厅亦废。康熙四年，知府曹得爵重建北楼、钟鼓楼并炮台。守备李承芳重建西楼。七年，知州李滪重建城楼。西瓮城门。奉府准《三庠公议》，改南向外州县

石屏州城池　，“明成化十六年，知州蒋彝因民居为四门。嘉靖三十年，筑土城，周二里三分。万历二十四年，知州萧廷对因旧城重修，改东、南两门向。天启丙寅年，署州顾庆恩改创，州人陈鉴易以砖石，后圮。”

皇清康熙六年，知州刘维世重修，无池。按《石屏州志》

州旧无城池，成化十六年，知州蒋彝因民居为四门，曰“东迎恩，西通贡，南拱辰，北锺秀。” 嘉靖三十年，元江兵变，筑土城，周围六百七十四丈，就地建东西两城楼。万历丙申，知州萧廷对石砌瓮台，建东、南北三楼，更四城门名：“东海日，南云台，西宝秀，北龙朋。” 天启乙丑年，土垣崩裂，丽谯倾圮。六年春，署州事澂江府通判顾庆恩改创砖城。本州乡绅左江道副使陈鉴为久远计，捐银二千，首倡其事，乃克兴工。城去故址数十武，随地形相民居拓出七十馀丈，七年秋竣事。周围七百四十八丈有奇，高二丈有奇，厚二丈。城外凿池，引异龙湖水。七年冬，修四城楼。

皇清顺治年间兵燹之后，城楼颓坏。康熙六年冬，知

“州刘维世捐俸六百金，重建四楼。北门新平基址，更砌砖台，高二丈许，建楼于上，规模宏敞，百馀日告成。” 城墙崩塌处，用石培补，可资防御。“阿迷州城池　，旧为土城。明正统间，知州张安筑，高丈馀。成化十六年，东西二门圮，知州黄时中改立。嘉靖四年，分巡佥事傅尚文拓筑。万历四十五年，巡按御史吴应琦易以砖” ，周三里。丁亥年流寇拆毁。

皇清康熙九年，知州王民皞、吏目傅国瑗重修，无池。

按《阿迷州志》：“旧无城池。正统年，知州张安周围筑，培高丈馀，为四门，朝宗迎旭，望广、拱极。成化十六年，夷人相仇，东西二门圮坏，知州黄时中改立修教场于西门外。嘉靖四年，分巡佥事傅尚文拓筑之，兵备副使戴书督完。二十一年，都指挥石邦宪沿城立敌楼八座。二十二年，署印知州张哲修东西二门，署印州” 同知曹松改修南、北、东三门。王廷表云：“云南，国朝之边地。阿迷，云南之边地。自此五百馀里为交州界，宜筑石城。傅佥事所筑者，令民为之，高下不一，雨淋则倾，城外即田，水浸则仆，上官未尝往视。有司间视之，惟拘筑者，民怨中止。且四门不正，日就倾圮。表尝与分巡佥事邵炼言，令官支库物修治。” 近抚按檄令修治，皆不应。今圮坏又甚矣。或补筑，或改筑，惟有责者裁之。

宁州城池　，明嘉靖十年，巡按御史毛凤诏题建。十二年，知州李道全筑，周围五百六十丈。

皇清康熙十一年，知州严敬重修。无池。按《宁州志》所

载甚略。按《明通志》：“城凡三门，西会通，东顺化，南宁远，北负以楼，扁曰环翠。”

通海县城池　明洪武十五年，指挥陈镛创土城，二十四年，指挥储杰易以砖石，周二里，高一丈七尺，有池。按《通海县志》：“县旧无城，明洪武十五年，以通海为东南要领，置守御千户所二分。”

屯设守。指挥陈镛创立土城。二十四年，指挥储杰砌以砖石，周围二里，高一丈七尺，开四门，“东泰和，西庆丰，南迎薰，北镇海。” 池阔一丈八尺，深一丈，此御城也。万历三十九年，知县杨翘瀛以土寇攻劫，民不宁居，紧连御城，建县城于秀山之麓，筑土高厚，与御城等，周围约二里。又于大桥建一土城，防护客店，往来商贾甚便。丁亥年，土逆沙定洲叛，宁州土官禄永命窃据通海，毁其县城，并大桥、土城亦毁之，以故官署灰烬，民居倾荡。今官署暂寄御城，而御城楼橹尽废，山川之秀脉不聚，官多留滞，吏多舞法，闾阎不即登熙皞之风意，风水之说，有不可诬者。

河西县城池　，旧无城。明成化间，知县朱光正因民居立南北二楼，后废。至崇祯二年，署县周莫仪建石城，周二里三分，无池。按《河西县志》：“城旧在螺髻山下，古休腊地。明成化间，迁普应山下上义坊。” 今城地稍因民居，立南北二楼，象城野居。万历四十年，知县赵筑土垣壅之。崇祯六年，巡抚蔡侃、巡按姜思睿檄署县临安府推官周莫仪易以石城，周二里三分，高丈馀，厚数尺，雉数百，门，铺全无池。

嶍峨县城池　：“明正德六年，知县胡淮筑土城，周一里三分，高一丈二尺，后渐圮。嘉靖三十年，知县邵元善创四楼。崇祯甲戌，易砖城。” 按《嶍峨县志》：“城辟四门，皆有楼。城高一丈三尺，周围三百三十七丈，计一里八分，厚四尺。近河卑湿处，更立排栅以障之。年久倾坏，是非长策。嘉靖三十二年，知县邵元善新创城楼，东” 曰《朝天》，西曰《镇彝》，南曰《来薰》，北曰“拱辰。” 虽云可观，尚未尽美。崇祯庚午年，改建砖城，制度稍壮，可御外侮。历年增修，规模略备。

蒙自县城池　明成化二十年县丞陈溥筑，后渐圮。万历四十二年，邑人尹绍皋、尹绍夔，捐金建砖城，周四里三分，高一丈七尺，无池。按《蒙自县志》：“旧无城，成化二年，县丞陈溥始筑土墙，周围七百丈，辟四门，置楼橹。东曰拱曦，西曰朝岳，南曰宁清，北曰通贡。” 万历元年，抚军邹公以征蛮之役，驻师于县，更其门之额，取象于蒙，东曰“果育” ，南曰“时亨” ，西曰“利御” ，北曰“养正。” 其后知县欧阳晖、李时用再修之。然土性不坚，随修随圮。邑绅尹廷俊乃帅其子若孙捐筑石城，计费万八十馀金，因以其子孙之名名其城。东曰“奎壁” ，西曰“皋夔” ，北曰“禹稷” ，而名其南曰“见湖” ，则廷俊之号也。周四里三分，高一丈七尺。丁亥年，为流贼所平，后虽少为修补，然功大而难复，历今迥非旧制矣。县旧无池，明崇祯四年，邑人以寇患濬壕土，无泉脉，或言不利于民，遂止。

新安守御所城池　先筑于花丈里，名“花丈城” ，后迁补瓦寨，距邑治十里。正德十二年修筑。周围二百一十丈。有二门：南门御远，北门永安。康熙二十五年所裁，今城仍旧。

新平县城池　明万历十九年，知县李先芬筑土垣，周四百丈，高一丈五尺，有池。按《新平县志》：“城辟四门，皆有楼。城高一丈八尺，周围三百三十八丈，计一里九分零，厚五尺，计堵口六百五十七。始自万历二十年知县李先芬筑土城，高一丈五尺，厚三尺五寸，架椽覆瓦。城外挖壕，周匝三百五十丈，开四门，东寅阳，西阜成，南镇。” 元，北拱极。至崇祯七年，知县业元惠详请改建砖城，迁于旧治之东，离五里许。后十年，知县郭秉忠修饬标题四门。“东望五华、南薰、解愠，西连雁塔。” 北门锁钥，制度稍壮，可御外侮。间年增修，规模少备。